ડિક્શનરીમાં જોઈ જોઈને અઘરા અઘરા શબ્દો પાકા કરવા અને પછી વાતચીતમાં વાપરવામાં એમને અમેરિકાનું ડ્રોન વિમાન તોડી પાડ્યું હોય એવો પરાક્રમભાવ અનુભવાય. જેવી અંગ્રેજીની આદત એવી જ આદત 'જેને કે'વાય કે' બોલવાની. દરેક વાતમાં, દરેક વાક્યમાં આદતવશ તેમનાથી અચૂક શુદ્ધ કાઠિયાવાડી લહેકામાં 'જેને કે'વાય કે' બોલાઈ જ જાય. બ્રિટનમાં સ્થાયી થયા પછી અંગ્રેજ ગ્રાહકો સાથે ડીલ કરતી વખતે પણ બેહિચક બોલી નાંખે, 'યસ મિ. એડમ, ઓલ ધ કન્સિક્વન્સિઝ આર ડિપન્ડ ઓન સર્કમસ્ટન્સિઝ.... બટ... જેને કે'વાય કે સર્કમસ્ટન્સિઝ મસ્ટ બી ઓ'ફૂલ, યુ નો!'